CELEX: 32014R0310
Language: mt
Date: 2014-03-25 00:00:00
Title: Regolament ta’ Implimentazzjoni tal-Kummissjoni (UE) Nru 310/2014 tal- 25 ta’ Marzu 2014 dwar il-klassifikazzjoni ta’ ċerti prodotti fin-Nomenklatura Magħquda

27.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 91/10
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 310/2014
   tal-25 ta’ Marzu 2014
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqu, jew li żżid kwalunkwe subdiviżjoni magħha u li hija stabbilita b’dispożizzjonijiet speċifiċi tal-Unjoni, bl-għan tal-applikazzjoni ta’ tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma’ dan ir-Regolament tista’, għal ċertu perjodu, tibqa’ tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta’ tliet xhur.
            
         
               (5)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
   Artikolu 2
   L-informazzjoni vinkolanti tat-tariffa li ma tikkonformax ma’ dan ir-Regolament tista’ tibqa’ tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta’ tliet xhur mid-data tad-dħul fis-seħħ ta’ dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Marzu 2014.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Moniter tal-kulur tat-tip tal-kristalli likwidi (LCD) b'qies dijagonali tal-iskrin ta' madwar 48 ċm (19-il pulżier) b'dimensjonijiet ta' madwar 46 × 37 × 21 ċm bi:
                  
                              —
                           
                           
                              riżoluzzjoni normali ta' 1 440  × 900 pixels,
                           
                        
                              —
                           
                           
                              riżoluzzjonijiet appoġġati ta' 640 × 480, 800 × 600, 1 024  × 768 u 1 280  × 1 024  pixels,
                           
                        
                              —
                           
                           
                              proporzjon tal-aspett ta' 16:10,
                           
                        
                              —
                           
                           
                              pixel pitch ta' 0,285 mm,
                           
                        
                              —
                           
                           
                              luminożità ta' 300 cd/m2,
                           
                        
                              —
                           
                           
                              proporzjon tal-kuntrast ta' 500:1,
                           
                        
                              —
                           
                           
                              ħin ta' rispons ta' 8 ms,
                           
                        
                              —
                           
                           
                              żewġ lawdspikers,
                           
                        
                              —
                           
                           
                              buttuni biex tixgħel u titfi u buttuni ta' kontroll.
                           
                        Huwa mgħammar bl-interfaċċji li ġejjin:
                  
                              —
                           
                           
                              DVI-D,
                           
                        
                              —
                           
                           
                              żewġ VGA.
                           
                        Għandu stand b'mekkaniżmu li jdur.
                  Il-moniter huwa ppreżentat għall-użu ma' magni tal-ipproċessar tad-dejta awtomatiċi (ADP).
               
               
                  8528 51 00 
               
               
                  Il-klassifikazzjoni hija determinata mir-regoli ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċijiet NM 8528  u 8528 51 00 .
                  Minħabba l-karatteristiċi oġġettivi tal-prodott, bħar-riżoluzzjoni, ir-riżoluzzjonijiet appoġġati, il-proporzjon tal-aspett, il-pixel pitch adatta għal wiri mill-qrib fit-tul, il-luminożità, u l-preżenza ta' mekkaniżmi li jduru, l-użu intiż huwa dak ta' moniter tat-tip użat biss jew prinċipalment f'sistema ADP tal-intestatura 8471 .
                  Il-moniter għalhekk għandu jiġi kklassifikat taħt il-kodiċi NM 8528 51 00  bħal moniters oħra tat-tip użati biss jew prinċipalment f' sistema tal-ipproċessar tad-dejta awtomatika ta' intestatura 8471 .